Margrethe Vestager (RV), 2004-04-29:
Det er et dejligt forslag.
Det er et rigtig, rigtig dejligt forslag.
Man får det godt, når man har læst SF's forslag: tid, rum, plads, mad, garanti og gratis.
Vi skriver ikke så tit sådan nogle i Det Radikale Venstre, og jeg blev faktisk helt misundelig.
En gang imellem kunne jeg også godt tænke mig at fremsætte sådan nogle dejlige forslag, som gør, at man bliver glad, at man får det godt, og at man er sikker på, at der er nogle, der vil vores børn det godt i vores samfund.
vi andre også, også selv om vi ikke er helt enige med SF i dette dejlige forslag.
En del af vores indsigelse kommer af, at nogle af tingene efter vores mening faktisk er opfyldt i øjeblikket. Formålet i serviceloven i forhold til daginstitutioner kommer faktisk meget tæt på en national vision.
Der er rigtig gode ord, som giver plads til mangfoldighed, til et stort, rummeligt, udviklende børneliv.
Og kvalitet kan heldigvis udvikles på mange måder.
Jeg synes, der er sagt helt uretfærdige og væmmelige ting om SF her fra Folketingets talerstol i dag, som om dette dejlige forslag skulle lægge op til, at man stemte for noget så centralistisk og ensrettende som nationale læreplaner.
Der kan vi sagtens følge SF.
Muligheden for at udvikle kvaliteten kan netop gøres meget godt på den enkelte institution, som eksemplet er i nogle af de nordjyske institutioner, som eksemplet er i KiD-projektet.
Dermed også sagt, at det går imod ideen om, at det kun er det, der måles, der har værdi, at det er kun det, som er talesat, for at sige det på nudansk, eller som er skrevet ned, som vi kan påskønne. Vi synes, det er et dejligt forslag.
Nogle af tingene har vi støttet i forskellige sammenhænge, men vi støtter dem som regel, når vores kommunalbestyrelsesmedlemmer sætter daginstitutionernes muligheder på dagsordenen i den kommune, hvor de har indflydelse.
Derfor håber jeg også, at det her gode forslag er noget, som vil blive distribueret rundtomkring i kommunalbestyrelserne, sådan at man der kan få en diskussion om, hvordan vi gør det her lokalt, hvordan vi får det her til at blive til en mulighed, som faktisk er relevant for vores børn.
Og så bare sagt i en parentes: Vi synes, det er lidt ærgerligt, hvis det her forslag giver det indtryk, at vores daginstitutioner i dag er rigtig dårlige, for der er rigtig mange gode institutioner med tid, med rum, med plads, med mad, og rigtig mange kommuner med pasninsgaranti og rigtig mange kommuner med takster, som også er til at betale.
Det sætter jo fokus på, at Folketinget i stedet for igen at lave landsdækkende, forholdsvis detaljerede regler så retter spotlightet mod de kommuner, hvor demokratiet åbenbart ikke er så velfungerende, så børnefamiliernes vilkår kan komme i centrum.
Det er helt centralt.
Vi håber meget, at vi uanset kommunalreform, når vi kommer dertil, får en kommunal valgkamp, som sætter de her forhold i fokus, og som sikrer, at de børnefamiliers vilkår ikke bare bliver varetaget i en debat i Folketingssalen af en times varighed en mere eller mindre tilfældig torsdag, men at det kommer til at stå helt centralt på den kommunale dagsorden. Jeg håber meget, at det også bliver en del af diskussionen om økonomien i kommunerne.
Den diskussion skal vi have i morgen, og jeg håber meget, at SF vil bidrage til, at vi også får sat det her på dagsordenen i den sammenhæng.
På det foreløbige grundlag kan Det Radikale Venstre ikke støtte forslaget, men vi glæder os over, at vi har haft en så dejlig diskussion om det.